alibayram/wikipedia-40-langs huggingface dataset:
لحمه

اللحمه هى اى نسيج حيوانى بيتاكل و خصوصا العضلات الهيكليه و الدهون اللى لازقه فيها.
كلمة لحمه ممكن كمان ممكن تضم معاها حتت تانيه م الحيوان زى الكبده و المخ و الكلاوى و النخاع و الجلد و حتى الرئه فى بعض البلاد.اللحمه بتشمل السمك و الطيور كمان بس البيض و فواكه البحر مابيعتبروش م اللحوم مع انهم عباره عن انسجه حيوانيه.

التركيب 
بغض النظر عن الحيوان فكل اللحوم بتتكون من نفس المكونات الاساسيه دى:بروتين (21 %) مايه (73 %) دهون (5 %) و معادن (1 %).النسب دى بتتغير اذا الحيوان اتعمله حاجات زي التسمين او التزغيط، ساعتها نسبة الدهون بتزيد و بتقل نسبة البروتين و المايه.

مصادر 

اكل
تفاح

التفاح (بالقبطي: ϫⲏⲡⲉϩ تشيفاح) هوه نوع من انواع الفواكه اسمه العلمى (Malus domestica
) تبع عيلة الروزاسى. التفاح لما بيطيب يصبح لونه احمر او اصفر او اخضر. شجرة التفاح طولها ما بين 3 و 12 متر و بيقع ورقها فى فصل الخريف و الشتاء(deciduous)و الموطن الاصلى ليها هو وسط اسيا.
فى سنة 2005 انتج العالم كله 55 مليون طن م التفاح و اللى اتقدرت قيمته بعشره بليون دولار امريكى. اكبر دوله تنتج التفاح هى الصين (35%) و ثانى اكبر دوله هى امريكا (7.5%). تركيا و فرنسا و ايطاليا و ايران ايضا يعتبروا من اكبر الدول اللى تنتج التفاح.

مصادر 

نباتات
اكل
فواكه
شوكولاته

" الشُوكُولاَتَة " هيا مادة غذائية للتلذّذ، أبرز مكوّنات بتاعها هيا مشتقّات نبتة الشيكولا، ويمكن الزيادة ليها أنواع من المحلّيات زي السكّر، كمان ممكن زيادة الحليب ليها. غالبا ما يتمّ تناول الشوكولاتة والاستمتاع بيها كمنتج نهائي، و بس بالمقابل ممكن تكون مادّة أوليّة لتحضير مأكولات تانيه.

تحتسب الشوكولاتة واحدة من اكتر المأكولات المشهورة فى العالم، و هيا كمان تدخل فى تركيب كثير الحلويّات مختلفة الأشكال زي المثلّجات (البوظة)، والكاتو، والكوكيز وغيرها. كمان تستخدم الشوكولاتة فى اعداد بعض المشروبات زي شراب الشوكولاتة الساخنة.

اكتشفت الشوكولاتة أوّل الأمر فى قارة أمريكا الجنوبيّة، نتيجة انتشار شجرة الكاكاو فى تلك المنطقة. وكلمة شوكولاتة مشتقّة من اسم مشروب كان معروف فى حضارة الأزتيك (في المكسيك) اسمه xocóatl (شوكواتل) أو xocolatl شوكولاتل (والي يعني بلغة ناواتل الماء المرّ)، و يتألف من مزيج من الماء والكاكاو والفانيليا والفلفل الحارّ.

انواع 
الشوكولاته ليها انواع كتير ومنها :

الشوكولاته البيضه 

دى وحدة من انواع الشوكولاته لونها ابيض وتتميز بطعم حالى قوى وعلى الاغلب هى اكتر الانواع اللى فيها سعرات حراريه والافضل انك تاكلها ويكون معاك قهوه مره او شاى بدون سكر او اى حاجه تانيه مش حاليه.

شوكولاته بالحليب 

دى وحده من اشهر انواع الشوكولاته واكترها استهلاكًا وتفضيل عند الناس، ودا بسبب طعمها اللى لا هو مر ولا هو حالى، لونها بنى، وطعمها حلو والافضل انوا مش حالى قوى ولا مر.

شوكولاته غامقه 

دى نوع شوكولاته بردو مشهور، لونو اسود غامق، طعمو كدا خليط بين المر والحلو والافضل تشربو مع شاى بسكر او شى حالى.

اصل التسمية 
دخلت كلمة شوكولاتة الى اللّغات الأوروبيّة من خلال اللغة الاسبانيّة ومنها انتشرت الى العالم. مب معروف كيف دخلت كلمة Chocolate الى الاسبانية، بس أغلب الآراء تشير الى أنّ الكلمة مشتقّة من لغة ناواتل، اللى كانت مستخدمة فى حضارة الأزتيك، و من كلمة chocolātl شوكولاتل، اللى تشير عدّة مصادر الى أنها ممكن أن تكون مشتقّة من xocolātl شوكولاتل (ʃokolaːtɬ)، اللى تجمع بين كلمة xócoc بمعنى مرّ، وبين ātl بمعنى ميه أو شراب.[2]

بس و بعد كل ده،أشار الباحث اللّغوي  الامريكانى وليام برايت الى أنّ كلمة chocolatl شوكولاتل غير موجودة فى المصادر المكسيكية فى حقبة الاستعمار، ممّا جعلو يشكّك فى أصل التسمية المذكور آنفاً.قدّم الكاتب المكسيكي فرانشيسكو سانتاماريا تصوّر حول اشتقاق الكلمة مفاده أنّ الكلمة أصلها من كلمة chokol شوكول فى لغة المايا اليوكاتية اللى تعني ساخن، ومن كلمة atl بمعنى شراب، أي أنّ معنى الكلمة من الشراب الساخن. يتوافق ده الطرح مع عادات المايا فى شرب الشوكولاتة ساخنة، وذلك على العكس من الأزتيك، اللى كانو يشربونها باردة. فى رأي آخر، يشار الى أنّ التسمية دي مشتقّة من cacahuatl كاكاهواتل مشروب الكاكاو، وذلك من لغة ناواتل، بس المستعمرين الاسبان بدّلوا كلمة caca بكلمة chocol من لغة المايا، اللى تعني ساخن، ب بقت الكلمة فى النهاية chocolatl.

بص كمان 
 كاكاو

اكل
حلويات
رز

الرز (;  riz;  rice) هوه نبات اسمه العلمى (Oryza sativa) و بيعتبر من اهم انواع الاكل اللى بيعتمد عليها اعداد كبيره من سكان العالم و خصوصا فى امريكا الجنوبية و جنوب شرق اسيا.
الرز بيتاكل بعد ما يتحمر فى الزيت و يتغلى فى المايه فى بلاد كتير و ممكن كمان يتعمل منه مشروبات كحوليه زى الساكى اليابانى و ممكن كمان يتعمل منه محشى و خصوصا فى منطقة بلاد البحر المتوسط.

زراعة الرز بتعوز ميه كتير و عشان كدا بيتغمر المحصول بالميه طول فترة النمو و بتتنشف قبل ما يتحصد.
اكتر العلما بيعتقدو ان الرز ابتدو يزرعوه فى الهند و الصين و منهم انتشر لبقية بلاد العالم.

حقائق مهمه عن الرز 
 الصينيين عندهم كلمه واحدة فى لغتهم للرز و للاكل و هذا يعكس اهمية الرز فى المطبخ الصينى و انه من الأكلات المهمة لديهم.
 الرز هو الطبق الرئيسى لأكثر من نصف سكان العالم.
 انواع الرز تتراوح بين 40,000 نوع منهم 100 فقط يتم زرعهم وبيعهم فى المحلات.
 الرز يرمز للخصوبه و استمرارية الحياه و لهذا يتم القاءه(برش) علي المعازيم فى حفلات الزواج (الافراح) او السبوع.
 يزرع الرز فى 100 بلد من بلاد العالم و فى كل القارات ماعدا انتاركتيكا.

مصادر 
  

اكل
نباتات
الاشرف خليل

الملك الأشرف صلاح الدين خليل ابن الملك المنصور سيف الدين قلاوون الالفي الصالحي النجمي  ، (اتولد فى القاهرة سنة 1267 - اتوفى فى تروجة جنب اسكندرية فى 31 ديسمبر 1293).

حكمه 
الاشرف خليل كان تامن سلاطين الدوله المملوكيه اتنصب سلطان سنة 1290 و فضل على تخت السلطنة لغاية اغتياله فى ديسمبر 1293. من ابرز و أهم سلاطين الدوله المملوكيه. ابن السلطان الكبير المنصور قلاوون الالفى، و اخو الناصر محمد بن قلاوون اللى اتسلطن بعده. من اشهر انجازاته فتح عكا سنة 1291 و طرد الصليبيين من اخر معاقلهم على ساحل الشام.

لينكات برانيه

مصادر 

مماليك
سلاطين مصر المملوكيه
حكام مصر
تاريخ مصر
تاريخ مصر المملوكيه
قواد مصر العسكريين
مماليك بحريه
ايش عرف الحمير



المثل 
"إيش عرف الحمير بأكل الجنزبيل"

معني المثل 

بيتقال عن اللي بيتعرض لحاجه ما يعرفهاش فبيبوظها إكمنه جاهل فيها

امثال مضاده 

امثال شعبيه
امثال شعبيه حرف ا
الريس فى حساب



المثل 
الريس فى حساب و النوتى فى حساب

معني المثل 

ربان المركب و الملاح. يعني شخصين لهم وجهة نظر مختلفه و كل واحد فيهم مش دريان التاني عايز او قصده إيه.

امثال مشابهه 
 المركب اللى ليها ريسين تغرق

امثال مضاده 

امثال شعبيه
امثال شعبيه حرف ر
زى المزين



المثل 
زى المزين يضحك على الأقرع بطقطقة المقص

معني المثل 

المزين هو الحلاق. و المعنى إنه زى الحلاق لما يجيله زبون أقرع فيقعد يحرك المقص فوق دماغه و يسمعه صوته، عشان يوهمه إن فى راسه شعر محتاج يتقص فيفرحه عشان يزود فى الأجره. بيضرب على الشخص اللى بيوهم الهبل و يخليهم يصدقوا حاجه بكذبه تفرحهم عشان ينال منهم حاجه.

امثال شعبيه
امثال شعبيه حرف ز
يا قلب يا كتاكت



المثل 
يا قلب يا كتكت ياما تشوف و ياماتسكت

نوع المثل 
كسره وهي نوع من الشعر الحجازي

معني المثل 

كتكت فى المثل . تعنى الصغير وهي مصدر من مصادر كلمه كتكوت ( فرخ الدجاج)
والمعنى انك ياصغير (القلب ) هتشوف كثير وبرضو هتسكت كثير عن اشياء شفتها
.

قصه المثل 
ان رجل راى فعله مشينه من كبير الاعيان فى الحي ولم يستطع الافصاح عنها خوفاً
فقال هذا المثل مخاطباً قلبه الضعيف

امثال مشابهه 
 يا قلب يا كتكت إسمع الكلام و اسكت
 يا قلب يا كتكت يا ما أنت شايف و بتسكت
 يا قلبي يا كتاكت يلي مستحمل الناس وساكت

امثال شعبيه
امثال شعبيه حرف ي
عيش

العيش هو نوع من انواع الاكل الاساسى عند كثير من الشعوب ويتم عمله من الدقيق والمياه بعد عجنهم ويتم خبزهم، العيش غالبا ما يدخل فى تكوينه خميرة بيره و ملح و مواد دهنيه وكما يمكن ان يضاف له مكونات آخرى تختلف حسب البلد مثل اللبن و البيض و السكر و البهارات و الفواكه (زي الزبيب) او الخضار (زي البصل)او المكسرات.

العيش نوع من اقدم انواع الاكل الذى بدأ الانسان يعملها من عصور قبل التاريخ ، و تحديدا فى العصر الحجرى الجديد.

العيش يعُمل حاليا فى الغالب من القمح، لكن فى مناطق كثيرة فى العالم مازالت تستعمل حبوب آخرى فى عمل العيش زى الذرة و الحلبه (العيش البتاو او المرحرح فى مصر)

العيش في بعض مناطق الخليج، مثل المنطقة الشرقية في السعودية، يطلق ايضا على الرز.

اكل
التنا ولا الغنا



المثل 
التنا ولا الغنا

معني المثل 

التَنا مقصود بيه الاصل الكويس. يعني اللى عايز يتجوز او يعاشر شخص لازم يختار الاصل الطيب عن الفلوس و الثروه اللى بيملكها الشخص ده.
قبل ماتناسب حاسب و ياللي عايز تتجوز إختار لإبنك خال

امثال شعبيه
امثال شعبيه حرف ز
سلاح

السلاح هوه اداه بيستعملها انسان بغرض الصيد للحيوان او الدفاع و التهديد او مهاجمة او اذية انسان تانى .البشر ابتدو يستعملو الاسلحه من ازمان قديمه قوى و من اقدم البقايا اللى سابها الانسان الاول هيا الاسلحه المعموله من الاحجار.

اسلحه
ليسا جيرارد

ليسا چيرارد  (من مواليد 12 ابريل, 1961) هى مغنيه و ملحنه موسيقيه استراليّه اللى إتشهرت فى جروپ Dead Can Dance مع صاحبها اللى كان بيغنّى فى الجروپ, Brendan Perry.

ليسا جيرارد كسبت جايزة جولدن جلوب Golden Globe و إترشحت لجايزة اوسكار عن فيلم Gladiator, سنة 2000, اللى كانت بتشارك فيه مع هانز تسيمير Hans Zimmer.

صوتها 
ليسا چيرارد صوتها كونترالتو contralto.
مساحة صوتها إتوصفت قبل كده انها غنيه, هايل, مميز, عميث, غامق و حزين. مساحة صوتها بين كونترالتو و ميدزو-سوپرانو mezzo-soprano فى أغانى زى, The Host of Seraphim, Elegy و Space Weaver.

فى أغانى تانيه, Sanvean و ,Sacrifice, Lament هى بتغنّى فى طبقة الكونترالتو الواطيه.

نوتات 

موسيقيين اوستراليين
مغنيين اوستراليين
مواليد 1961
1798

1798 كانت سنه بسيطه فى التقويم الجريجورى .

احداث 
 بداية الحملة الفرنسية على مصر استمرت تلات سنين.
 اغسطس - معركة ابو قير البحريه.

مواليد 
 .

وفيات 
 محمد كريم زعيم مصرى.

مصادر
سفينه

السفينه هى عباره عن وسيلة نقل بتعوم على وش المايه و الفرق بينها و بين المركب هوه الحجم السفن غالبا بتبقا اكبر فى الحجم و الحموله م المراكب.
السفن بتعوم فى ماية المحيطات ، البحور ، الانهار و البحيرات و لاغراض كتيره زى نقل الناس و البضايع ، صيد السمك ، الترفيه و لاغراض عسكريه فى الحروب كمان.

التاريخ 

ابتدا المصريين القدام يصنعو سفن م الخشب من اكتر من 5000 سنه و مش بس كانو بيستعملوها فى النيل دا كمان قدرو يوصلو و يتاجرو مع شعوب البحر المتوسط و خصوصا على سواحل لبنان و فى الناحية التانيه لحد سواحل بلاد بونت (بيعتقد انها الصومال دلوقتى).
على سنة 1200 (ق ع ح) كان اليونانيين و الفينيقيين ابتدو يصنعو سفن اقوى و اكبر م السفن المصريه (بيوصل طول الواحده ل 30 متر)و سيطرو على طرق التجاره فى البحر المتوسط.

سفن مشهوره 
 تايتانيك اشهر سفينه فى العالم و خصوصا بسبب الاساطير اللى اتكتبت عنها و الفيلم اللى اتعمل بإسمها.
 سانتا ماريا و نينيا و بينتا (التلات سفن لكريستوفر كولومبوس)
 السفينه ڤيكتوريا ل-ماجيلان
 مايفلاور السفينه التي ركبها الانفصاليين الانجليز (الحجاج) عشان يروحو ماساتشوسيتس
 يو اس اريزونا السفينه الحربيه الامريكانيه اللى دمروها اليابانيين فى پيرل هاربور سنة 1942.
 سفينة نوح
 بيجيل, واحده من اشهر السفن فى التاريخ بسبب الرحله المشهوره اللى قامت بيها و على سطحها عالم البيولوچيا تشارلز داروين.

بحاره مشهورهين 
 كولومبوس
 جيمس كووك
 فاسكو دي جاما
 اميريجو فيسبوتشى
 ماجيلان

مصادر 
  

نقل
خشب

الأخشاب هيا مادة عضوية بتشكل المكون الرئيسى فى الشجر و وظيفتها توصيل الميه و التغذيه لكل أجزاء النبات زى الورق و الزهور و الثمار و الفروع.

المادة الاساسية فى تكوين الأخشاب هى السيليولوز, و للأخشاب استخدامات كتيره من زمان زى:

 التدفئه: الأخشاب بتستعمل فى اشعال النيران
 صناعة الادوات: الاخشاب بتدخل فى صناعة الادوات المنزلية و الاسلحة و الادوات الحربية
 البنا و الانشاءات: الانسان من عصور بيستخدم الاخشاب فى بنا المنازل و الاكواخ و المركبات
 الصناعات الورقيه.

انواع الخشب 
الخشب ممكن يتقسم لنوعين : الاول هو الخشب الطبيعى و التانى هو الخشب الصناعى

1- الخشب الطبيعى

اخشاب طريه 

 خشب الموسكى (Pine wood) و هوا من ارخص انواع الخشب عشان العقد الكتيرة فيه, و كل ما تزداد العقد كل ما قل سعره.

اخشاب صلبه 
 
 خشب الزان ( Beech) و هوا خشب قوى و شكله جميل و خالى من العقد.
 خشب البلوط (الأرو) (Oak) و سعرو و فخم الشكل و منه ارو يوجوسلافى و ارو امريكى
 الصنوبر (Pine)
 البتولا (Birch)
 الدَردار (Ash )
 المـاهوجني (Mahogany)
 خشب الساج ( Teak )
 خشب الجوز ( Walnut)
خشب شجره الصفصاف متوسط الصلابه يسمى (willow)

2- الخشب الصناعى 
 الابلاكاج عبارة عن طبقات رقيقة ملصوقه ببعض
 الكونتر عباره عن طبقتين و بينهم قطع خشب على شكل شرايح الاقوى فى الخشب الصناعى
 ال ام دى اف خشب صناعى الافضل فى الدهانات الالوان و لكن لازم يستخدم دهان مقاوم للميه لانه فى حالة استخدام دهان موش مقاوم بيمتص الميه و يخرب

لينكات برانيه

مصادر 

 
مواد
اخشاب
مجوزه عدس



المثل 
متجوزه عدس عازبه عدس

معني المثل 
يعني متجوزه بتاكل عدس و مش متجوزه برضه بتاكل عدس فمفيش داعي إنها تتجوز اصلاً. بيضرب فى حالتين زي بعض و مفيش فرق.

قصه المثل 
مثل قديم بيختص بالستات جه فى كتاب المستطرف بتاع الأبشيهي : أرمله عدس متزوجه عدس أقعدي بعد سكي.

امثال شعبيه
امثال شعبيه حرف م
ملوخيه و عيش لين



المثل 
ملوخيه و عيش لين يا خراب بيتك يا مزين

معني المثل 
المزين هنا للسجع. و المعنى إن الراجل الغلبان اللى عنده جيش عيال اجتمعت عليه الملوخيه و العيش اللين لإن الملوخيه بيحتاج أكلها عيش كتير. بيضرب على الشخص اللى بيضطر يكتر فى المصاريف.

امثال شعبيه
امثال شعبيه حرف م
مكسح طلع يتفسح



المثل 
مكسح طلع يتفسح قال بفلوسه

معني المثل 
يعني واحد خرج يتفسح من فلوسه فمفيش عجب او إعتراض عليه لإنه ما صرفش على نفسه من فلوس غيره فهو حر. المعنى إن الواحد حر فى حياته طالما ما بيضرش حد.

امثال مشابهه 
 أقرع بياكل حلاوه قال بفلوسه
 بفلوسك حنى دروسك

امثال شعبيه
امثال شعبيه حرف م
ليوبليانا

ليوبليانا هى عاصمة و اكبر مدن سلوفينيا, و موجوده فى وسط سلوفينيا,

مدن سلوفينيا
عواصم
تخن الاطفال

المدي بتاع ال بي ام اى BMI بيختلف حسب نوع وسن الطفل . التخن فى الاطفال والمراهقين بيتحسب عن طريق ال بي ام اى برسم بياني ودي طريقه من 1963 لحد 1994 ومش متحدثه . زياده تخن الاطفال علي مستوي العالم فى القرن الواحد والعشرين وكمان زياده المعدلات فى دول العالم بقت ملفته للانتباه يعني فى عيال كانادا زادت من 11% فى التمنينات ل 30% فى التسعينات والمعدلات زادت من 4% ل 14% فى برازيل .

وزي اى تخن تاني فيه اسباب خلت التخن فى الاطفال يزيد . اهمها تغييرات الاكل و قله الحركه عشان كده بيكون العلاج فى الاطفال بتغيير ستايل حياتهم وخصوصن ان العلاجات مش معتمده - خالص- فى السن ده .
 
نقص التغذيه فى الطفوله

فيه ايمان انو فى الدول الناميه بيكون نقص التغذيه فى الطفوله من اسباب التخن ودا بسبب ان الغدد بتشتغل بطريقه انها تحافظ وتخزن الدهن فى الجسم بشكل اكبر .

روابط مفيدة 
 مدونة تخسيس
 أطعمة حارقة للدهون
 أطعمة تساعد على حرق الدهون

شوف كمان 
 ريجييم
 تخن
 علاجات التخن
 ادويه التخسيس
 زينيكال
 ميريديا

طب
امراض

ca:Obesitat#Obesitat infantil
ادويه التخسيس

فيه دوايين بس متوافق عليهم من اداره الاغذيه والادويه الامريكيهFDA للاستخدام ع المدي الطويل هما اورليستات orlistat الاسم التجاري زينيكال Xenical من شركه روش ROCHE واللي بيقلل امتصاص الدهون من الامعاء عن طريق انه بيقلل انزيم اسمه ليبيز lipase. والدوا التاني هوا سيبوترامين sibutramine والاسم التجاري ميريديا Meridia من شركه ابوت Abbott واللي بيشتغل ع المخ ( بيزود شغل سيروتاينين و نورادرينالين و دوبامين ) وشغله قريب من شغل بعض ادويه الاكتئاب وبيجي من الدوا ده سده نفس .

فيه ادويه تانيه زي ريمونابانت Rimonabant الاسم التجاري اكومبليا Acomplia والدوا ده بيشتغل عكس الحشيش ( block ) لانهم اكتشفوا ان الحشاشين بيعانوا من حالات صوصوه فى البطن من الجوع . الدوا ده معتمد فى اوروبا لعلاج التخن لكنه لسه مش معتمد فى امريكا وكانادا بسبب انهم مش متاكدين من الامان بتاعه .

الوزن اللى بينزل مع الادويه دي بيعتبر متواضع واللي بيكون حوالي 2.9 كجم مع زينيكال , 4.2 كجم مع ميريديا و 4.9 كجم مع اكومبليا . زينيكال واكومبليا بيقللوا احتمالات مرض السكر والادويه التلاته ليهم شويه تاثير علي الكوليسترول . وع العموم فيه معلومات قليله عن تاثيرات العلاجات دي ع المدي الطويل علي تعقيدات و حصيلة التخن .

فيه ادويه اقل انتشارن فى استعمالها .بعضها حاصل علي موافقهFDA للاستعمال لفتره بسيطه واشهرهم Phendimetrazine التجاري (بونتريل Bontril)

فيه دوا كمان مشهور مع مرضي السكر اللى عندهم زياده فى الوزن وهوا ميتفورمين metformin تجاري جلوكوفاج Glucophage . بعض ادويه السكر بتعمل زياده فى الوزن ( زي دياميكرون واماريل ودوانيل ). ممكن مرضي السكر يحصلوا علي شويه نزول فى الوزن عن طريق دوا اكتئاب اسمه التجاري بروزاك Prozac (فلوكستين)وكمان زينيكال وميريديا لمده 12-57 اسبوع لكن الفوايد الصحيه من العلاجات دي ع المدي الطويله لسه مش واضحه .

فى ادويه تانيه مش معتمده او بتستخدم بطريقه غير شرعيه وكتير منها اتسحب م الاسواق زي Fenfluramine و dexfenfluramine ( اتسحب 1997 ) و Dexamphetamines نوع من الامفيتامينات بيعمل ادمان وله اثار جانبيه خطيره ومش معتمد من FDA .

تاريخ 
اول المحاولات لتطليع دوا ل لعلاج التخن كانت بتاعه الدكتور اليوناني سورانيوس Soranus ( القرن التاني ) واللي كان بيدي ملينات وكمان كان بيعمل مساج سوخن دا غير المجهود البدني . ودا فضل الركن الاساسي فى العلاج لالاف السنين لحد 1920 و 1930 وقتها بدا يطلع ادويه جديده . وبالاعتماد علي كفاءة الثايروكسين ( الاسم التجاري التروكسين فى الوقت الحالي ) واللي شاع استخدامه فى العلاج واللي كانت نتييجه متوسطه دا غير اعراضه الجانبيه زي بلبطه القلب وصعوبه النوم . بعد كده طلعت ادويه كتير وكانوا كل مره بيلاقوا لها مشاكل واثار جانبيه كتير بتخليهم يبحثوا اكتر لحد ما وصلنا للدوايين اللى متوافق عليهم من FDA زي زينيكال وميريديا . ولسه الابحاث مستمره .

شوف كمان 
 ريجييم
 تخن الاطفال
 علاجات التخن
 زينيكال
 ميريديا

علاجات التخن
ريچييم

الريچيم بيعتمد انه يقلل وزن الجسم عن طريق الاكل ودا بيتقسم لاربع انواع :

(1) ريچيم دهون قليله.

(2) ريچيم كربوهيدات قليله.

(3)ريچيم سعرات قليله.

(4)ريچييم سعرات قليله جدا.

فيه تحليل قال انه مفيش فرق كبير بين اول تلات انواع من الريچييم (سعرات قليله - دهون قليله - كربوهيدرات قليله ) واللي كان معدل تنزيلهم 2-4 كيلو فى كل الدراسات اللى اتحللت.

ريچيم دهون قليله

ودا بيعتمد علي تقليل اكل الدهون واللي بيحصل معاه نقص استهلاك السعرات ( ولو انه مش بشكل متعمد ). فيه تحليل ل 12 دراسه علي مدار 2-12 شهر قال ان الريچييم ده بينزل 3.2 كيلوجرام مع اكل عادي.

ريچيم كربوهيدرات قليله

الاكل بيكون فيه اعتماد اكتر على الدهون والبروتينات ( بالمقارنه ) ودا اكتر نوع ريچييم مشهور فى الجرايد لكنه مش متفضل من جمعيه القلب الامريكيه . مراجعه ل 107 دراسه وجدت انه مفيش تنزيل وزن مع النوع ده من الريچييم الا لو قل معاه السعرات الحراريه . وعموما مفيش اثار جانبيه لنوع الريچييم ده حد اكتشفها.

ريچيم سعرات قليله

ودا بيعتمد علي تنزل الطاقه من 500-1000 سعر حراري فى اليوم . واللي ممكن يعطينا نزول 0.5 كيلو فى الاسبوع . مؤسسات الصحه الوطنيه راجعت 34 تجربه عشان تشوف نتايج الريچييم ده وقالت انه ممكن يقلل كتله الجسم 8% خلال 3-12 شهر.

ريچيم سعرات قليله جدا

بيعتمد علي تنزيل 200-800 سعر فى اليوم ( من الدهون والكربوهيدرات ومش البروتين ) .بيعتمد علي تجويع الجسم ومعدل تنزيله من 1.5-2.5 كجم . الريچييم ده مش مفضل للاستخدام العام لانه بيكون معاه اثار جانبيه زي ضعف العضلات وزياده احتمالات النقرص واضطرابات فى املاح الجسم ( من المشاكل الكبيره ) عشان كده لازم يتابع مع دكتور.

المجهود

الحركه بتستهلك طاقه بتيجي من الدهون والجليكوجين ( كربوهيدرات - جلوكوز ( متخزن فى الجسم )). ولان عضلات الرجل كبيره فالمشي والجري وركوب العجل هما احسن الطرق لحرق الدهون لان الجسم بيستخدمها كبنزين . الجري مش مفضل للي عندهم مشاكل فى الركب وبتبقي السباحه افضل ليهم.

تحليل عملته Cochrane Collaboration ل 43 تجربه وجدوا ان المجهود - لوحده - بيأدي لتنزيل محدود للوزن .مع الريجييم , الجمهود بيساهم فى تنزيل 1.0 كيلو زياده عن الريجييم لوحده . ولو المجهود زياده ممكن ينزل 1.5 كيلو . ورغم ان تاثيرات عمايل المجهود ع البشريه متواضعه , لكن الاكيد انه فيه علاقه طرديه بين ثبات نزول الوزن والمجهود المبذول وخصوصن لو كان مجهود شاق . علي مدار 20 اسبوع من التمارين العسكريه الاساسيه وبدون اى موانع اكل وجدوا ن المجندين الجداد بيقلوا 12.5 كيلوجم. ميزه المجهود هوا فى الحفاظ علي الوزن.

مراجعه نظاميه اكتشفت ان الناس اللى بيستعملوا عجل المشي ( الاجهزه الرياضيه اللى بعداد ) لمده 18 اسبوع فى المتوسط زاد نشاطهم 27% وقل ال بي ام اى BMI عندهم 0.38.

فى مدينه بوجوتا فى كولومبيا بيقفلو 113 كم من الطرق ( 70 ميل ) كل يوم حد و ف الاجازات عشان يشجعو الناس ع الحركه. دا غلط لان مش كل الناس تستحمل دا .الطرق الفاضيه من العربيات واحده من طرق مكافحه الامراض المزمنه و منها التخن.

روابط مفيدة 
 رجيم التفاح الاخضر
 رجيم د ماجد زيتون لتخسيس 3 كيلو فى 3 ايام

شوف كمان 
 تخن الاطفال
 علاجات التخن
 ادويه التخسيس
 زينيكال
 ميريديا

صحه
انا ما باريده



المثل 
"أنا ما باريده و ابنه يمد إيده"

معني المثل 

يعنى هو عامل انه مش عايز الحاجه لكن ابنه بيمد إيده ليها. يعنى إنه بيتظاهر إنه مش عايزها و يخلى ابنه ياخدها له. المثل بيتضرب فى اللى بيتظاهر انه مش عايز الحاجه لكن بيحاول ياخدها بطرء تانيه.

قصه المثل 
مش معروف

امثال شعبيه
امثال شعبيه حرف ا
البلاش كتر منه



المثل 
ابو بلاش كتر منه

معني المثل 

يعني المجاني ممنهوش ضرر لكن بيعتبر غنيمه، فخد منه على قد ما تقدر.

قصه المثل 
مش معروف

امثال مشابهه 

 من لقى من غير كلفه
 إن جالك العسل متلحسوش كله وفيه مثل شيهه إن جالك الطوفان متلحسوش كله

امثال شعبيه
امثال شعبيه حرف ب
الراجل زى الجزار



المثل 
الراجل زى الجزار ما يحبش إلا السمينه

نوع المثل 

مدح التخن

معني المثل 
الراجل بيختار البنت السمينه للجواز. و الجزار بيختار الضانى السمين. فبكده الإتنين بيتفقو فى تفضيل السمنه.

امثال شعبيه
امثال شعبيه حرف ر
دوجما

دوجما (من اصل يونانى: δόγμα |dógma|) هو المعتقد او المذهب(المفهوم) المؤكد اللى متأسس لـ دين, او ايديولوجيا او أى نوع من المنظمات: الدوجما هى سُلطويّه و غير قابلة مجال للجدل, او التشكيك او تفريع. المصطلح مأخوذ من اللغه اليونانى "δόγμα" بمعني رأى واحد او معتقد واحد و من "δοκέω" |dokéo| تفكّر/تفترض/تخيل.

فى قلب مفهوم الدوجما, هى سلطه مطلقه; معصومه عن الغلط, مش متناقضه, لاتقبل الجدل (بـ النسبه للأتباع) و مضاده للشكوك. دى المفاهيم تتسبب فى نقد نموذجى عن طريق المفاهيم المُعتدله و المتعدلّه, علشان كده "دوجما" تستخدم بـ طريقه دارجه بهدف الإشارة لـ مذهب لديه مشكله فى الادّعاء بـ انه وحده يملك الحقيقه المطلقه, بالرغم انه من الممكن ان تكون هناك مفاهيم اخرى متفوّقه عليه.

استخدام اخر 
المصطلح "دوجماطى" فى العاده بيستخدم بـ استخفاف لوصف أى معتقد مُعتنَق عن عـِند وبغير دليل.

مصادر

لينكات برانيه 
 معنى دوجما فى ويكشينارى
 معنى دوجما فى قاموس encarta, Word Reference,Merriam Webster, Urban Dictionary, dictionary.reference.com, the free dictionary, One Look

مصطلحات سياسيه
اديان
اللى ماتعرفش ترقص



المثل 
إللى ماتعرفش ترقص تقول الارض عوجه

نوع المثل 

حجج

معني المثل 

يعني اللى ماتعرفش الرقص بتعتذر بإنعواج الارض. بيضرب فى اللى ما بيعرفش يعمل حاجه فبيختلق معاذير بدل مايقول إنه مايعرفش إزاي يعملها.

قصه المثل 
مش معروف

امثال مشابهه 
اللي ميطولش العنب يقول عليه حامض

امثال شعبيه
امثال شعبيه حرف ا
كحك العيد

كحك العيد من مظاهر احتفالات كل المصريين بأعيادهم مسلمين و مسيحيين. و بيذكر المؤرخين ان مصر كان فيها أكتر من 53 نوع من الحلويات فى العصور الوسطى، و ده عدد كبير ما كانش فى أى بلد أياميها.

قبل العيد الصغير بكذا يوم المصريين كانو بيعملو الكحك ، و فى يوم العيد كانو بيتبادلو اطباق الكحك مع جيرانهم و معارفهم زى دلوقتى. لكن ، برضه زى دلوقتى ، كان فيه ناس بيفضلو يشترو الكحك جاهز و كانت محلات اليهود بيعملوه و يبيعوه للى يحب يشترى جاهز.

فى عيد النيروز (عيد راس السنه القبطيه فى اول شهر توت) كان المصريين بيعملوا كمان الهريسة ولقمة القاضى ويتبادلوها زي كحك العيد اللى جنب عمله له وظيفه اجتماعيه مهمه. عمل الكحك عاده مصريه قديمه كانت موجوده فى مصر قبل دخول المسيحيه و الاسلام و أعيادهم بسنين طويله.

الاتيمولوجيا 
كلمة كحك كلمة قبطيه اصيله و مفردها كحكه من ( كعكه καακε ) و ممكن نتبع اصل الكلمه لحد المصرى القديم (الهيروجليفى).

مصادر 

اكل مصرى
اكل
ثقافة مصر
كحك
حلويات
سنه

السنه هى المده اللى بتاخدها الارض عشان تلف لفه كامله حوالين الشمس. السنه بحسب التعريف دا ممكن تتطبق على الكواكب التانيه زى مثلا المريخ السنه بتاعته هى المده اللى بياخدها عشان يلف حوالين الشمس (سنة المريخ بتبقا اطول من سنة الارض عشان المريخ ابعد عن الشمس م الارض.)
السنه بتاعة الارض بتساوى بالظبط 365¼ يوم و عشان التسهيل ف السنين بتتقسم لسنين بسيطه طول الواحده منهم 365 يوم و لسنين كبيسه طول الواحده منهم 366 يوم (اليوم الزياده بيتراكم كل اربع سنين).

السنه القمريه 
السنه القمريه و دى طولها 354 يوم لانها بتعمتد على دوران القمر حوالين نفسه و حوالين الارض عكس السنه الشمسيه (اللى فوق) و اللى بتعتمد على دوران الارض حوالين الشمس.
السنه القمريه بتتقسم لاتناشر شهر قمرى طول كل واحد منهم 29 يوم و 12 ساعه و 44 دقيقه.

سنين
وحدات قياس
البحر غربال الخايبه



المثل 
البحر غربال الخايبه

معني المثل 

البحر هنا هو النيل و الترع. و المعنى إن الكسلانه اللى مش مهتمه بغربلة الأمح بتنضفه بغسله فى مية النيل والترع بدل ما تغربله. المثل بيتضرب فى المهمل الكسلان فى شغله.

قصه المثل 
مش معروف

امثال شعبيه
امثال شعبيه حرف ب
بخمسه قهوه تقضى الشهوه



المثل 
بخمسه أهوه تئضى الشهوه

نوع المثل 

الحث على القناعه

معني المثل 
المعنى إن الواحد ممكن يمتع نفسه بسعر رخيص فمش ضرورى إنه يصرف فى حاجه فوء طاءته و إمكانياته و يتعب نفسه عشانها. بيتضرب فى الحث علا القناعه و الرضا باللى عند الواحد.

قصه المثل 
مش معروف

شوف كمان 
ليستة الامثال المصريه

امثال شعبيه
امثال شعبيه حرف ب
بعد الجوعة و القله



المثل 
بعد الجوعه و القله له حمار و بغله

نوع المثل 

تهكم من الغنى الجديد

معنا المثل 
بيتضرب فى اللى اتغنا بعد فقر و بقا له مظهر انسان عظيم.

قصه المثل 
مثل قديم دونه الأبشهى فى المستطرف : بعد الجوع و القله بقا لك حمار و بغله.

امثال مشابهه 
 شبع بعد جوع ودي بتتقال لما غني يظلم الغلابة ويقولوا عليه ده شبع بعد جوع

امثال شعبيه
امثال شعبيه حرف ب
بعد سنه و ست اشهر



المثل 
بعد سنه و ست اشهر جت المعدده تشخر

نوع المثل 

فوات الاوان

معنا المثل 
المعدده هى النواحه اللى بتتأجر ف المياتم. يعنى بعد ما واحد مات بسنه و ست اشهر جت تشخر يعنى تصرخ و تولول. التشخير صوت وحش بيعملوه السوقه. المثل بيتضرب ف اللى بيعمل حاجه بعد فوات اوانها.

امثال مشابهه 
 بعد العيد ما ينفتلش كحك
 يا معزى بعد سنه يا مجدد الأحزان

امثال شعبيه
امثال شعبيه حرف ب
البقره بتولد و الطور بيحزق



المثل 
البقره بتولد و الطور بيحزق ليه قال أهو تحميل جمايل

نوع المثل 

النفاق

معني المثل 
الحزق أنين فيه شده و ضغط ع النفس. الطور يعنى الثور. المقصود إن البقره بتئن وهى بتولد فليه الثور بيئن معاها ؟ فقال بيعمل كده عشان يشيلها جميل. بيضرب فى اللى بيظهر عطفه على واحد بس عشان يشيله جميل كادب.

قصه المثل 
مش معروف

المثل فى دول تانيه 
في الجزائر:

الجاجة تولد و السردوك ضرّو زوكّو.(الدجاجة تخرج البيضة من مؤخرتها و الديك اللى يحرسها يتوجع من الالم فى مؤخرته مثلها)

يقال المثل لمن يتأثر بآلام الاخرين.

امثال شعبيه
امثال شعبيه حرف ب
بنت الفاره حفاره



المثل 
بنت الفاره حفاره

نوع المثل 

تشابه ميول الابناء و الاباء

معني المثل 
بيتضرب فى اللى تطلع شاطره زى امها . و معناه ان العناصر الوراثيه بتطلع الناس زى اهلهم.

قصه المثل 
مش معروف

امثال مشابهه 
 ابن الوز عوام
 هذا الشبل من ذلك الأسد

امثال مضاده 

امثال شعبيه
امثال شعبيه حرف ب
بوس إيد حماتك



المثل 
بوس إيد حماتك ولا تبوس مراتك

نوع المثل 
العلاقه بالحما

معني المثل 
هنا مش المقصود الحث على التأدب مع الحما، لكن معناه إن لو الواحد عايز مراته تطيعه وتعامله كويس فلازم يرضى امها و ينافقها فيوصل للى عايزه عن طريقها.

قصه المثل 
مش معروف

امثال شعبيه
امثال شعبيه حرف ب
محافظة الدقهليه

الدقهلية محافظه فى مصر فى شرق الدلتا ، عاصمتها مدينة المنصوره. مساحتها 3628 كم مربع ، و عدد سكانها حوالى 3 مليون. اتسمت بالاسم ده فى عهد الدوله الفاطميه نسبه لعاصمتها فى الوقت ده " دقهله " ، اتنقلت العاصمه لـ " اشمون الرمان " سنة 1527 ، و بعدين للمنصوره سنة 1826. بتعتمد فى ريها على الرياح التوفيقى و ترعة الشرقاويه. بتنتهى شمال شرق بحيرة المنزله. من مدنها بلقاس, المنزله ,منيه النصر, الدمايره, بنى عبيد, الجماليه, المطريه, شربين, دكرنس, ميت غمر, و أجا و السنبلاوين ميت سلسيل. من مشاهيرها على مبارك و بركات المصرى و ام كلثوم, الشيخ الشعراوى, الخطيب, فاتن حمامه و يحيى الفخرانى.

مصادر

شوف كمان 
لسته قرى محافظه الدقهليه
 محافظات مصر

الدقهليه
اسبوع

الاسبوع بيتكون من سبع-ت-ايام و السنه الواحده بيكون فيها 52 اسبوع.
فى شعوب و ثفافات تانيه فى مراحل تاريخيه معينه كان عندهم اسابيع اطول او اقصر من 7 ايام زى الاتحاد السوفييتى اللى خلا الاسبوع يبقا 5 ايام بس من اول سنة 1929 و بعدين غير رايه و عمله 6 ايام سنة 1931.
الاسبوع فى روما القديمه كان طوله 8 ايام و لم يتغير لسبعه الا لما توسعت حدود الامبراطوريه الرومانيه و ضمت الشعوب التي ثقافتها تقسمه ل 7 ايام بس.
الاسبوع عن السيلتيين كان بيتكون من 9 ايام اما المصريين القدام فكان الاسبوع بتاعهم طوله 10 ايام و الشهر فيه 3 اسابيع بس (30 يوم).
فكرة الاسبوع ابو سبع-ت-ايام انتشرت فى العالم مع انتشار الثقافه الساميه (اليهوديه-المسيحيه-الاسلامية) لان الاسبوع عند اليهود القدام و بقيت الشعوب الساميه القديمه(زي العرب و السومريين) كان بيتكون من سبع ايام وممكن يتلاحظ التأثير دا فى سفر التكوين فى العهد القدبم اللى بيزكر خلق الارض فى 6 ايام و الراحه يوم السبت (اليوم السابع).

ايام الاسبوع 

وحدات قياس
يوم الحد

يوم الحد هوه يوم من ايام الاسبوع ما بين يوم السبت و يوم الاتنين يوم الحد بالانجليزى معناه يوم الشمس. يوم الحد باللاتينى معناه يوم الشمس . يوم الحد بالطليانى و الفرنساوى و الاسبانى و البرتغالى معناه يوم الرب. بالمصرى اسمه مشتق من الواحد يعنى هو اليوم نمره واحد يعنى اليوم الاولانى. فى التقاليد المسيحيه يوم الحد هوه يوم القيامه و القداس المسيحى ،
 .,.

عند المصريين 
اجازه غير رسميه للحرفيين والمدارس الخاصه وتجار الدهب

فى الامثال المصريه 
 الناس خيبتها السبت والحد و انت خيبتك ما وردت علا حد
 اللى يقدم السبت يلاقى الاحد قدامه

فى الاغانى المصريه 

 السبت فات و الحد فات و بعد بكرا يوم التلات غنا عبد المطلب

فى الاغانى المصريه 
عبد المطلب غنى لتلت تيام فى الاسبوع منهم الحد
السبت فات و الحد فات و بعد بكرا يوم التلات—اغنيه مصريه

مصادر 

ايام
يوم السبت

يوم السبت هو يوم من ايام الاسبوع ما بين يوم الجمعه و يوم الحد.اسمه بالانجليزى و باللاتينى مشتق من ساترن اله الزراعه اللى سمو كوكب زحل علا اسمه.
هوه اجازه رسميه عند اليهود من مغرب الجمعه لمغرب السبت و محرم انهم يشتغلو اليوم ده و سموه سبت من سبات يعنى عدم حركه

اجازه عند بعض المصريين 
يوم السبت مع الجمعه يوم اجازه للبنوك و بعض المدارس و بعض الاماكن الحكوميه و غيرها

فى الامثال المصريه 
 الناس خيبتها السبت و الحد و انت خيتك ما وردتش علا حد
 اللى يقدم السبت يلقا الحد قدامه

فى الاغانى المصريه 
عبد المطلب غنى لتلت تيام ف الاسبوع منهم السبت
 السبت فات و الحد فات وبعد بكره يوم التلات

مصادر 

ايام
يوم الجمعه

يوم الجمعه هو يوم من ايام الاسبوع ما بين يوم الخميس و يوم السبت . بالانجليزى اسمه من الاهة الجواز. باللاتينى و الطليانى و الفرنساوى و الاسبانى اسمه معناه يوم فينوس Venus الاهة الجمال عند الرومان و يوم كوكب فينوس Venus اللى هو كوكب الزهره. يوم الجمعه بالبرتغالى معناه سادس يوم .

اجازه عند المصريين 
فى مصر اجازه رسميه (للحكومه و القطاع الخاص) ولكن الاعمال الحره بتختلف من مهنة للتانيه
 يوم الاتنين (اجازه الحلاقين)
 يوم التلات (اجازه الجزارين)
 يوم الحد (اجازه الصياغ و الصنايعيه )

فى اسامى المصريين 
زمان كان فيه مصريين بيسمو ابنهم جمعه زى ما كان فيه مصريين بيسمو ابنهم خميس

فى الامثال المصريه 
 اللى تتجوز الجمعه ما ينشفلهاش دمعه
 العروسه والعريس مايعروفش الجمعه من الخميس
 يوم الجمعه فيه ساعه نحس
 جمعه ايه يا ابو لمعه

فى الافلام المصريه 
 ليلة الجمعه

اوكازيون 
بلاك فرايداى Black Friday يعنى الجمعه السودا بيبقا فيه اوكازيون فى الولايات المتحده و فى دول تانيه. ميعادها اواخر نوفمبر بعد عيد الشكر . فى مصر فيه ناس بيسموها الجمعه البيضا

ايام
يوم الاربع

يوم الاربع  هو اليوم الخامس من ايام الاسبوع وهو ما بين يوم التلات و يوم الخميس. بالانجليزى علا اسم الاله الالمانى اودين . باللاتينى و الطليانى و الفرنساوى و الاسبانى علا اسم الإله الرومانى ميركيورى Mercury اللى سمو كوكب عطارد علا اسمه و كمان سمو الزيبق علا اسمه. بالبرتغالى معناه رابع يوم . الاربع بالمصرى مشتق من الرابع

فى الامثال المصريه 
فى فرحكم اروح و أرجع وفى همكم ليا التلات أربع

مصادر 

ايام
يوم الخميس

يوم الخميس هو يوم من ايام الاسبوع ما بين يوم الاربع و يوم الجمعه.اسمه بالانجليزى مشتق من ثور اله الرعد عند الالمان. اسمه باللاتينى و الطليانى و الفرنساوى و البرتغالى مشتق من الاله جوبيتر اللى سمو كوكب المشترى علا اسمه.اسمه بالبرتغالى معناه خامس يوم . اسمه بالمصرى مشتق من الخامس

فى الاغانى المصريه 
 بكرا الخميس بكرا جاى العريس بكرا شاديه
 يا اولاد بلدنا يوم الخميس هكتب كتابى هابقا عريس محمد فوزى

فى الاسامى المصريه 
كان فيه ناس زمان بيسمو ولادهم خميس او جمعه

ايام
يوم التلات

يوم التلات هو يوم من ايام الاسبوع ما بين يوم الاتنين و يوم الاربع.بالانجليزى اسمه مشتق من تيو اله الحرب عند الالمان . باللاتينى و الطليانى و الفرنساوى و الاسبانى اسمه مشتق من مارس Mars اله الحرب عند الرومان اللى سمو كوكب المريخ علا اسمه. بالبرتغالى اسمه معناه تالت يوم. بالمصرى اسمه مشتق من التالت

التلات نحس عند الطليان 
يوم التلات عند الطليان بيعتبروه يوم نحس فيه مثل عند الايطاليين ان برج بيزا بقا مايل لانهم ابتدو فى بناه يوم التلات

عند المصريين 
فيه اسواق التلات فى معظم محافظات مصر بيعملها بياعين متجولين فى بعض الاماكن و كان فيه زمان حمام التلات و هوه حمام بخار . حمامات بخار كانت منتشره فى مصر قبل الغزو العربى و نقلها العرب للاندلس
 يوم التلات اجازه عند الجزارين

فى الامثال المصريه 
( فى فرحكم اروح وأرجع وفى همكم لى التلات أربع)-- مثل مصرى

فى الاغانى المصريه 
عبد المطلب غنى لاربع تيام ف الاسبوع منهم السبت
 السبت فات و الحد فات و بعد بكره يوم التلات . و قال فى الاغنيه و بعد بكرا يوم الاتنين

مصادر 

ايام
يوم الاتنين

يوم الاتنين هو يوم من ايام الاسبوع ما بين يوم الحد و يوم التلات. اسمه بالانجليزى و الطليانى و الفرنساوى و الاسبانى مشتق من يوم القمر. بالبرتغالى معناه تانى يوم . بالمصرى مشتق من التانى

اجازه عند الحلاقين المصريين 
اجازه للحلاقين و السبب انه النهارده الانسب ليهم لان الجمعه والسبت و الاحد اجازه عند فئات كتيره من المصريين والتلات يوم الاسواق الشعبيه والخميس نهاية الاسبوع فلو قفلو الايام دى هيخسرو زباين كتير

فى الاغانى المصريه 
 عبد المطلب لما غنا السبت فات و الحد فات و بعد بكرا يوم التلات فات قال فيها و بعد بكره يوم الاتنين . يعنى غنا لاربع ايام فى الاسبوع
 عمرى ما هانسا يوم الاتنين يوم ما اتقابلنا احنا الاتنين اغنيه مصريه لمحمد عبد الوهاب

مصادر 

ايام
لغه صينى

اللغه الصينى هيا لغه بيتكلموها فى الصين و بلاد تانيه و بتنتمى لعيلة اللغات الصينيه-التيبيتيه. الصينى ساعات بيعتبروه لغه واحده و ساعات بيعتبروها عيله لغويه متكونه من كام لغه فرعيه. عدد اللى بيتكلمو صينى (و لهجاته) بيزيد عن ميليار انسان يعنى اكتر من خمس سكان العالم.
الصينى المحكى بيختلف من منطقه للتانيه بس كل اللهجات بتاعة الصينى بتتكتب بنفس الطريقه و بنفس الرموز و عشان كدا الموضوع بتاع الصينى هل هوه لغه واحده و لا مجموعة لغات موضوع صعب العلما يتفقو على رأى واحد فيه.

اللغات او اللهجات 
من اهم اللهجات فى اللغه الصينيى هى الكانتونى و الماندارينى و الوو.

 جوان (ماندارينى) 北方話/北方话 او 官話/官话 ، (بيتكلمها ح. 850 ميليون )
 وو 吳/吴 و اللى بتضم لهجة شانجهاى، ( بيتكلمها ح. 90 ميليون)
 يوى (كانتوتى) 粵/粤 ، ( بيتكلمها ح. 80 ميليون)
 مين 閩/闽 ، و اللى بتضم التايوانى ، ( بيتكلمها ح. 50 ميليون)
 خيانج 湘 ، (بيتكلمها ح. 35 ميليون)
 هاكا 客家 او 客 (بيتكلمها ح. 35 ميليون)
 جان 贛/赣 ، ( بيتكلمها ح. 20 ميليون)

مصادر 

الصين
لغات
رزق الهبل ع المجانين



المثل 
رزق المهابيل ع المجانين

نوع المثل 
مثل مصرى علا الفلوس

معنا المثل 
الهبل جمع أهبل. يعنى الهبل بياخدو فلوس و ممتلكات المجانين . بيتضرب فى المجانين اللى بيدو فلوسهم و ممتلكاتهم للهبل .

قصة المثل 
مثل استعمله الناس للتعبير عن ان فيه ناس بيدو فلوسهم للنصابين بحجه انهم هيستثمروهم لهم او يعملو لهم اللى نفسهم فيه و بيتبرعو اللى عاملين شحاتين رغم انهم اغنيا و بيدو فلوسهم للدجالين بحجة انهم ها يحسنو حظهم و بيتبرعو لبتوع الدين اللى بيفهموهم ان لما يدوهم فلوسهم ربنا هيرضا عليهم.

امثال تشبهه 
 الحظ لما يآتى يخلى الأعما ساعاتى يعنى الحظ لما ييجى يخلى الاعما ساعاتى . معروف ان الساعاتى لازم يشوف كويس اوى. يعنى لو فيه حظ و محسوبيه مش مهم الكفاءه او اى حاجه.

 الفاجر بياكل مال التاجر

امثال شعبيه
امثال شعبيه حرف ر
عمر الشقى بقى



المثل 
عمر الشقي بقي

نوع المثل 
مثل شعبي عربي

معني المثل 
معناه إن عمر الشقي طويل. وجايز الناس بتستطوله لإنهم مستنيين يخلصوا منه بسرعه.

قصه المثل 
مثل قديم مذكور فى سيرة الظاهر بيبرس ( الشقي عمره بقي )، اللى أتكتبت فى العصر المملوكي.

امثال مضاده 
الاصح والله اعلم

ان الانسان الشقى الغلبان عمرة طويل

امثال شعبيه
امثال شعبيه حرف ع
صرصار الششمه



المثل 
صرصار الششمه و القبقاب عملو علينا اصحاب

معنا المثل 
الششمه (بكسر الشين الأولانيه ) هيا دورة الميه. و القبقاب شبشب خشب عالى بيستعمل فى دخول دورة الميه. المثل بيتضرب ف الواطيين لما يتأمرو علا شخص كويس.

قصه المثل 
مثل شعبي

امثال شعبيه
امثال شعبيه حرف ص
صرصور و عشق خنفسه



المثل 
صرصار و عشق خنفسه دار بيها فى البلد محتار

معنا المثل 
الصرصور هو الصرصار. المثل بيتضرب ع اللى يحب خسيس و بعدين يحتار إزاى يرضيه و يبسطه و يتفاخر بيه.

امثال مضاده 

امثال شعبيه
امثال شعبيه حرف ص
قال جاتك داهيه يا مره



المثل 
قال جاتك داهيه يا مره قالت علا راسك يا راجل

معنا المثل 
يعني الراجل قال لمراته تجيها داهيه قالت له ان لو جاتها داهيه ها تكون برضه علا دماغه لانه جوزها. بيتضرب فى اللى بيتمنى شر لحد مع انه  هييجى عليه.

امثال شعبيه
امثال شعبيه حرف ق
فرخه بين اربعه



المثل 
فرخه بين اربعه ما منها منفعه

معني المثل 
يعني فرخه مشاركين فى اكلها اربعه مش حاتكفيهم. بيضرب للحاجه القليله اللى بيشترك فيها كذا واحد فبتضيع فايدتها بسبب تفريقها عليهم.

امثال مضاده 

امثال شعبيه
امثال شعبيه حرف ف
فاتت ابنها يعيط



المثل 
فاتت ابنها يعيط و راحت تسكت ابن الجيران

معني المثل 
بيضرب للي بيهتم بحاجات غيره و بيهمل حاجته.

امثال مشابهه 
باب النجار مخلع

امثال مضاده 

امثال شعبيه
امثال شعبيه حرف ف
الفار وقع م السقف



المثل 
إلفار وقع م السقف قال له القط اسم الله عليك قال سيبني و خلي العفاريت تركبني.

معني المثل 
بيضرب ع اللى بيشفق على شخص و يهتم بنجاته عشان منفعته الذاتيه اللى بتفوق الضرر اللى صاب الشخص دا.

امثال شعبيه
امثال شعبيه حرف ف
زى العقربه



المثل 
زى العقربه قرصتها والقبر

معني المثل 
يعنى زى العقربه لدغتها مميته. بيضرب فى اللى أذاه كبير.

امثال مضاده 

امثال شعبيه
امثال شعبيه حرف ز
زى غنم العرب



المثل 
زى غنم العرب تبات تشتر على بربورها

معنى المثل 
تشتر يعنى تجتر. غنم العرب عشان البيئه القاحطه اللى عايشين فيها ما بتلاقيش أكل فبتجتر على المخاط اللى نازل من مناخيرها. بيضرب فى المتعوس اللى عايش على حاجات مش نافعه.

امثال شعبيه
امثال شعبيه حرف ز
زى الفراخ تبيض

الفرخه كلت بيضها

المثل 
زى الفراخ تبيض للتاجر

معني المثل 
لإن فراخ التاجر بتعمل جهد و بتبيض و التاجر بياخد بيضها. بيتضرب فى اللى بيجهد نفسه و نتيجة جهده بتروح لغيره ويستفيد منها.

امثال مشابهه 
 يا مربى فى غير ولدك يا زارع فى غير ارضك
 بيضالك فى القفص يعني الفرخة باضت لك فى القفص
 مولود فى بقه معلقه ذهب
 بختك يابو بخيت يعني يا محظوظ

امثال شعبيه
امثال شعبيه حرف ز
زى الفراخ رزقه



المثل 
زى الفراخ رزقه تحت رجليه

معني المثل 

يعنى زى الفراخ بتلاقى أكل تحت رجليها و هى ماشيه من غير جهد. بيضرب فى الشخص اللى بيلاقى رزق فى الحاجات اللى بيعملها.

امثال مشابهه 
 مولود فى بقه معلئه دهب

امثال شعبيه
امثال شعبيه حرف ز
زى الفجل متحزم



المثل 
زى الفجل متحزم ع اللماضه

معني المثل 
اللماضه هى الجعجعه الفارغه.و الفجل بيحزموه بحزام خوص عريض ما يناسبهوش. بيضرب فى الشخص اللى بيحاول يدى لنفسه صوره كويسه و قدرات مش حقيقيه عن طريق الجعجعجه و كترة الكلام ع الفاضى.

امثال مشابهه 
 خدوهم بالصوت
بالصوت العالي ممكن تخلي الناس تخاف منك

امثال شعبيه
امثال شعبيه حرف ز
اللى بيدينا مصروف



المثل 
اللى بيدينا مصروف يقطعه

معني المثل 
اذا شخص اتدخل فى شئون واحد تاني بيقوله لو كنت بتديني مصروف اقطعه , يعني طالما مبيصرفش عليه يبقي ملوش دعوه بيه

قصه المثل 
مش معروف

امثال مضاده 

امثال شعبيه
امثال شعبيه حرف ا
حاجه ما تهمك



المثل 
حاجه ما تهمك وصى عليها جوز امك

معني المثل 
بيفترضو إن جوز الام ما بيهتمش بولادها من غيره. فلو وصاه ابن مراته علا حاجه مش ها يهتم بيها وها يهملها او ياخدها لنفسه.

قصه المثل 

مثل قديم ذكره الأبشهى فى المستطرف : حاجه لا تهمك وصى عليها زوج امك.

امثال شعبيه
امثال شعبيه حرف ح
حافيه و سابقه المداعى



المثل 
حافيه و سابقه المداعى

معنا المثل 
" المداعى " بفتح الميم ف اللهجه الإسكندرانى هما اللى بيلفو ع البيوت يدعو اصحابها لفرح و بيكونو من اصحاب الفرح او صحابهم.. المعنا إن المضروب فيها المثل حافيه و ما عندهاش جزمه  يعنى غلبانه لكن بتلف ع البيوت مع المداعى المتزينين و عامله نفسها واحده منهم.المثل بيتضرب ف اللى بيحط نفسه مع اللى اعلا منه.

امثال شعبيه
امثال شعبيه حرف ح
حبنى و خدلك زعبوط



المثل 
حبنى و خد لك زعبوط هييا المحبه بالنبوت

معنا المثل 
حبنى و خد لك زعبوط هيا المحبه بالنبوت"  . زعبوط: غطا للراس و الرقبه شكل الطرطور . نبوت: عصايه تخينه طويله. معنا المثل إن المحبه مش بالهدايا و لا بالعافيه.

امثال مشابهه 
 القلوب ما تسخرش
 كل شىء عند العطار إلا حبنى غصب

امثال شعبيه
امثال شعبيه حرف ح
جاستون فييت

جاستون ڤييت - بالفرنساوى Gaston Wiet - (إتولد سنة 1887 - مات 1971) كان مستشرق فرنساوي كبير، إشتغل مدير متحف الاثار سنة 1887، و كان مدير لدار الاثار العربيه فى القاهرة ( 1924 - 1944 )، و انتخب عضو فى المجمع اللغوي فى القاهره (1930)، و إشتغل استاذ شرفي فى الكوليج دو فرانس Collège de France فى پاريس. له كتب كتيره عن العصر المملوكى والتاريخ الاسلامي و عن مصر و القاهره زي كتاب " القاهرة مدينة الفن و التجارة " ، و عن التحف الموجوده فى المتحف الاسلامي فى القاهره. شارك فى دايرة المعارف الاسلاميه و الف مع زميل ليه كتاب ضخم عن " جوامع القاهره " Les Mosquees Du Caire . حقق الجزء الاول من كتاب المقريزى " المواعظ و الاعتبار بذكر الخطط و الاثار " المعروف بـ " الخطط المقريزيه "، وترجم كتابه " إغاثة الامه بكشف الغمه " للفرنساوي بعنوان Le traité des famines de Maqr¯iz¯i.

من مؤلفاته 

 Les Mosquees Du Caire
 Introduction a La Litterature Arabe
 Album De Musee Arabe De Caire
 Histoire De La Nation Egyptienne
 Grandeur De L'Islam
 Album De L'Exposition D'Art Persan

مصادر 

فرنساويين
مستشرقين
مستشرقين فرنساويين
مواليد 1887
وفيات 1971
جغرافيا

الجغرافيا هى العلم اللى بيدرس الارض و تضاريسها و سكانها و الظواهر الطبيعيه اللى بتحصل فيها. كلمة جغرافيا كلمه يونانيه (γεωγραφία) متكونه من مقطعين جيو يعنى ارض و جرافيا يعنى رسم او كتابه. اول واحد استعمل كلمة جغرافيا هو ايراستوستينيس وتوفى سنة 276 ق. م اشتهر بأنه اول واحد قدر يحسب محيط الكوره الارضيه.
الجغرافيا بتتقسم لفرعين كبار هما: الجغرافيا البشريه و الجغرافيا الطبيعيه.

الجغرافيا البشريه بتدرس مواضيع زي البلاد و عدد السكان و الاقتصاد و الزراعه و الصناعه و الطاقه و التلوث.

الجغرافيا الطبيعيه بتهتم بمواضيع كتيره زى المناخ و التضاريس و القارات و البحور و الانهار و المحيطات و الجبال و الصخور.

لينكات برانيه

مصادر 

 
علوم
قرن

القرن هوه عباره عن مده م الزمن طولها (100) سنه
الفقرن الاول الميلادى بيبتدى من السنه 0 بدل من السنه الاولى وبكدةه فان بدايه القرن العشيرن بتبتدى بسنه 1900 وتنتهى
سنه 1999

وحدات قياس
قرون
فيزيا
لوى باستور

لويس پاستور ( Louis Pasteur) (اتولد 27 ديسمبر 1822- مات 28 سبتمبر 1895) كان عالم مايكروبيولوجيا و كيمياء فرنسى.
لويس باستور مشهور باكتشافاته العبقريه فى مجال طرق انتقال الامراض المعديه و الوقايه منها. باستور بيتنسب له اكتشاف اول تطعيم لمرض الكلب سنة 1885 و زادت شهرته بعدما اكتشف طريقه جديده لمنع النبيت و اللبن من ان يفسد، الطريقه المعروفه باسم البستره اشتقت من اسمه.
لويس باستور يعتبر واحد من اهم 3 علما ساهموا فى تأسيس علم المايكروبيولوجيا (الاتنين التانيين هما روبرت كوخ و فيرديناند كون).
لويس ددفن تحت المعهد العلمى اللى اسسه وسمى باسمه (معهد لويس باستور).
الدفن بره المقابر يعتبر تكريم نادر لاى شخصيه لانه ممنوع فى فرنسا اى شخص يدفن خارج المناطق المخصصه للدفن ولم ينال ده التكريم غير (الرجال العظماء) الثلاثتمائة المدفونين فى البانتيون.

مصادر 

علما فرنساويين
مواليد 1822
وفيات 1895
روم كاتوليك
مسيحيين
اعضاء اكاديميا ناتسونالى دى لينتشى
متعلمين فى جامعة پاريس
1797

1797 كانت سنه بسيطه فى التقويم الجريجورى .

مواليد 
 31 يناير - فرانتس شوبيرت ، موسيقار نمساوى.
 29 ديسمبر - فيرديناند فون فرانجل ظابط بحرى و مستكشف روسى.

وفيات 
 فبراير - باسكواليه انفوسى مؤلف اوبرا طليانى.

مصادر
بيره

البيره هى تالت اكبر مشروب بيتشرب فى العالم كله بعد المايه و الشاى.

تاريخ 
البيره من اول المشروبات الكحوليه اللى اكتشفها الانسان القديم و كانت معروفه فى مصر القديمه .

انتاج البيره 

البيره بتتعمل من تخمير النشويات و خصوصا النشا المستخلصه م الحبوب زى الشعير و بنسب اقل حبوب تانيه زي الدره و الرز و القمح .تخمير السكريات و النشا فى الحبوب بينتج كحول الإيثانول و كربنة البيرة .
البيره بيضيفولها نبات اسمه زهرة الدينار او الهوبس و ده بيديها الطعم المر و بيشتغل ماده حافظه طبيعيه.

التأثيرات الصحية للكحول 
لان المكون الرئيسي للبيره هو الكحول، فالاستهلاك المتوسط للكحول بيقلل من مخاطر الإصابة بأمراض القلب، والجلطة، وتدهور القوى العقلية لاكن الاستهلاك الشديد للكحول ممكن يؤدي للادمان على الكحول، مع امراض تشمع الكبد الكحولي.

مصادر 

مشروبات كحوليه
مشاريب
كركديه

الكركديه (Hibiscus sabdariffa) معروف كمان باسم الحبشة او زهرة وردة جامايكا ، نبات طوله حوالى مترين بيتزرع فى سوريا و جنوب العراق و صعيد مصر و السودان و السنغال, و بسبب خصايصه الطبيه بيتزرع بنجاح فى المكسيك و امريكا الوسطى و الجنوبية وجنوب شرق اسيا ، بما فيها جنوب الصين. مكان زهرة الكركديه التاريخى هو شمال وشرق افريقيا.
الكركديه بنتمى لعيله من النباتات اسمها عيلة (ولا عائلة؟) المالفاسى (عيلة الخبيزيات) و اللى بتضم كمان الباميه و الخبيزه و القطن.
السبلات بتاعة زهرة الكركرديه بيبقا لونها احمر و لما بتتنشف و تتغلى فى المايه السخنه او تتنقع فى المايه البارده بيتعمل منها مشروب ليه ريحه مميزه.مشروب الكركديه او مشروب الكركريه فى اللغه السواحليه المتلج بيتقال عليه فى الغالب عناب و هو من اكتر المشروبات اللى ليها شعبيه فى مصر والسودان و بيتقدم على القهاوى.
المشروب دا كمان بيبيعوه العطارين على انه واحد من النباتات الطبيه و بيتقال انه بيساهم علاج ليسته طويله من الامراض من اول تنزيل ضعط الدم العالى لحد التخسيس و معالجة الاكتئاب و تقليل التبويض و الخصوبه عن الستات و كمان فى تحسين الحركه الدوديه فى المصارين و فى علاج المغص و اعراض ما قبل الدوره الشهريه.
لكن خد بالك كويس لو اتغلي بيرفع الضفط و اللى عنده ضفط عالي لازم يشربه منقوع على البارد بس و مش اكتر من 24 ساعة لأنه بيطلع منه املاح تؤثر على الكلي

نباتات
مشاريب
الكوريا رباب اميدين

الكوريه اميدان  (Elkouria Amidane) من مواليد 29 سبتمبر 1985 فى العيون ، الصحرا الغربيه) طالبه و عضوه فى المجال الانساني.

يوم 4 فبراير ، 2009 تم منح الكوريه اميدان جايزة الطلبه للسلام بسبب شغلها علشان حقوق الانسان والشعب الصحراوى.

يوم 21 اكتوبر ، 2011 تم منح الكوريه اميدان جايزه أورد فرونت للديمقراطيه التي تم تسليمها فى البرلمان السويدي.

لينكات برانيه

مصادر 

صحراويين
مواليد 1985
مسرح

مسرح او  تياترو, من اصل طليانى: Teatro هو واحد من اهم الفنون اللى كتير بيسموه ابو الفنون لان المسرح بيعتمد علا كتير من الفنون التانيه زى المزيكا و الشعر فى المسرحيات اللى فيها اغانى - و كمان بيستخدم فن الرسم و دا فى رسم الخلفيات بالمناظر و الديكورات المختلفه فى العروض وزى الرقص فى بعض المسرحيات. دا غير فن التمثيل اللى هو اساس المسرح. فن المسرح من الفنون القديمه اوى و كان موجود عند الرومان و اشتهرت المسارح فى العصور الرومانيه. فيه مسارح رومانيه لسه موجوده زى المسرح الرومانى فى اسكندريه.

مسرح
حرب الميت سنه

حرب المية سنه دى حرب كانت بين فرنسا و انجلترا وابتدت 1337 استمرت اكتر من مية سنه ,وكان وقتها فيليب الرابع ملك فرنسا ,وكان ادوارد التالت ملك انجلترا

حروب
عصور وسطى
قانون

القانون مجموعه من القواعد بيختارها مجتمع

القانون المصرى 
عرفت مصر أول قانون ف تاريخ البشريه، وهو قانون تحوت اللى عمله الملك مينا، حوالى سنة 4200 ق.م . القانون المصرى متاثر جدا بالقانون الفرنساوى اللى هو متاثر جدا فى نشاته بالقانون الرومانى القديم الى هو مختلف كتير عن القانون الانجلو امريكى خصوصا فى مجال القانون الجنائى حسب  شكل وهيئة المحكمة

القانون الانجلو امريكى 
شويه من القضايا بيتحكم فيها بنظام المحلفين الموجود فى الانجلو امريكى -نظام المحلفين ده بيعتمد على انهم يجيبو ناس من شرايح مختلفة من الشعب يقعدو فى المحكمه ويكون حكمهم مبنى على مبدا القناعة الزاتية للمحلفين اللى قاعدين على المتصة باعتبار انهم بيعبروا عن راى المجتمع من شرايح مختلفة والحكم بيحدده القاضى

شوف كمان 
 مشروع قانون

مصادر
عصير

العصير هوه سايل بيتشرب و بيبقا موجود بشكل طبيعى فى انسجة الفواكه و الخضار.العصير بيتحضر عن طريق عصر الفواكه و الخضار الطازه من غير تسخين و تدويب، يعنى مثلا عصير البرتقان هو مستخلص الفاكهه اللى بتطرحها شجرة البرتقان.فى بلد زى مصر مثلا اشهر عصير بيتشرب فيها هو عصير القصب و عصير المانجه و عصير الجوافه.

مشاريب
ناعوم تشومسكى

افرام ناعوم تشومسكى (Avram Noam Chomsky) (اتولد 7 ديسمبر 1928) هوه عالم لسانيات و فيلسوف امريكانى و محاضر و ناشط سياسى كمان.تشومسكى كان پروفيسور السانيات فى معهد ماساتشوسيتس للتكنولوجيا (MIT) و بيعتبروه ابو اللغويات الحديثه. ناعوم موديل فى الستينات و بشده حرب ڤييتنام و من ساعتها و هوه مشهور بإنه سياسى بيهاجم السياسات الخارجيه بتاعة الولايات المتحده الامريكيه.

مقالات تشومسكى 
من اهم مقالات تشومسكى
 الاستراتيجيات العشر للتحكم في الشعوب 
بيكشف فيها آليات التلاعب بالشعوب ، وبيوضحفى المقال ده 10 استراتيجيات بتستخدمها الانظمه للتحكم فى الشعوب.
 استراتيجيّه الالهاء
 ابتكار المشاكل.. ثم تقديم الحلول
 استراتيجيّه التدرّج
 استراتيجيّه المؤجَّل
 مخاطبه الشعب كمجموعه اطفال صغار
 استثاره العاطفه بدل الفكر
 ابقاء الشّعب في حاله جهل وحماقه
 تشجيع الشّعب على استحسان الرّداءه
 تعويض التمرّد بالاحساس بالذنب
 معرفه الافراد اكثر ممّا يعرفون انفسهم

كتب تشومسكى

لينكات برانيه 

 السايت الرسمى

مواليد 1928
علما امريكان
ناشطين امريكان
فلاسفه امريكان
يهود ضد الصهيونيه
دارسين فى جامعة هارفارد
موسكو

موسكو ( Москва́,    Moskva) هيا عاصمة و اكبر مدينه فى روسيا و كمان اكبر مدينه فى اوروبا كلها. موسكو بتعتبر مركز سياسى و دينى و تعليمى و اقتصادى و ثقافى مش بس فى روسيا لأ دا كمان فى العالم كله.
موسكو اتبنت على ضفاف نهر موسكڤا فى نص الجزء الاوروبى من الاتحاد الروسى من حوالى الف سنه و موجود فيها الكريملين و اللى بيسكن فيه رئيس روسيا و بردو فيها البرلمان الروسى (الدوما) و مسرح البولشوى
عدد سكان موسكو بيزيد على 10.5 مليون و فيها اكبر عدد م البيليونيرات فى العالم و فى نفس الوقت فيها ضريح لينين زعيم الثوره البولشڤيه اللى قامت عشان تخلق مجتمع مش طبقى و الكل فيه متساويين.

اسم شخص من موسكو بيتسمى موسكڤيتش
باللغة الروسى (москвич,  ).

التاريخ 

اسم مدينة موسكو على اسم نهر موسكفا فى اللغه الروسى القديمه: Москов град، حرفيا بمعنا "المدينة على ضفاف نهر موسكفا". اول إشارة لإسم موسكو كان سنة 1147 لما دعا يورى دولجوروكى امير نوفجورود - سيڤيرسكى و كتب له يقول "تعالالى يا أخى، لموسكو.".

بعد تسع سنين ، سنة 1157 ، امر الامير يورى دولجوروكى امير روستوف ببنا سور خشب ، و إتعاد بنا السور كذا مره ، علشان حماية المدينة . وبعد نهب موسكو 1237-1238 ، لما حرق المغول المدينة و قتلو سكانها ، استرجعت موسكو مركزها و بقت عاصمة إمارة ڤلاديمير - سوزدال المستقلة سنة 1327

الجغرافيا و الوقت و المناخ

المكان 
موسكو مبنيه على ضفاف نهر موسكوفا ، اللى طوله بيزيد عن 500 كيلومتر و بيمر عبر سهول اوروبا الشرقيه فى وسط روسيا .

الحكومة والتقسيمات الإدارية

الحكومة 

فى وسط موسكو فيه الكريملين اللى فيه مقر السلطة فى الاتحاد الروسى.

المعمار 
معمار موسكو له شهرة عالمية . من المبانى المشهوره المعروفه كاتدرائية القديس باسيل ، اللى قبابها على شكل البصل ، و كاتدرائية المسيح المخلص و الاخوات السبعه .

</center>

الثقافه 

واحد من أهم متاحف الفن فى موسكو هو معرض تريتياكوڤ ، اللى اسسه پاڤيل تريتياكوڤ و هو راعى غنى للفنون كان بيحب يملك الاعمال و التحف الفنية و اتبرع بمجموعة كبيرة بالخصوص للمدينه سنة 1856. معرض تريتياكوڤ اتفتح سنة 1986 و بيضم مجموعة قيمة من أهم اعمال فنانين روسيا العظام و متقسم على مبنين المبنى القديم موجود على ضفة نهر موسكفا الجنوبيه.

وموسكو هيا مركز الفنون المسرحية الروسية ، بما فيها الباليه والسينما. و موسكو فيها تلاته و تسعين مسرح و 132 سينما و 24 - قاعة حفلات . من أهم المسارح و استوديوهات الباليه فى موسكو مسرح البولشوى و مسرح ماليى و مسرح فاختانجوف. الا بوجاتشيفا من اشهر مغنيات موسكو و روسيا.

الجناين و المعالم 
موسكو فيها 96 متنزه و 18 جنينه ، بما فيهم اربع جناين نباتات. و فيها كمان 450 كيلومترا مربع (174 ميل مربع) من المناطق الخضرا و 100 كيلو متر مربع (39 ميل مربع) من الغابات.

التعليم 
موسكو واحده من أهم المراكز العلمية فى روسيا و فيها 1696 مدرسة ثانوى و 91 كليه و 222 مؤسسه تعليم عالى ، بما فيها ستين جامعه حكوميه جامعة لومونوسوف موسكو الحكوميه ، إتأسست سنة 1755.

النقل 

فيه خمس مطارات تجاريه بتخدم موسكو : مطار شيريميتيفو ، مطار دوموديدوفو الدولى ، مطار اوستافييفو ، مطار بايكوفو الدولى و مطار فنوكوفو الدولى . مطار شيريميتيفو هو اكبر نقطة دخول للمسافرين الاجانب و بيتعامل مع ستين فى المية من الرحلات الجوية الدولية.

مصادر 

 
عواصم
اوبلاستات روسيا
سكر

السكر هوه مجموعة مواد كريستاليه (Crystalline) بتشترك فى طعمها الحلو و من اعضاء المجموعه دى السوكروز و الفروكتوز و الجلوكوز و اللاكتوز. السكر العادى بتاع الاكل اسمه العلمى سوكروز و بيتعمل م القصب (سكر القصب)او م البنجر (سكر البنجر).اللاكتوز هوه السكر الموجود فى اللبن و الجلوكوز هو سكر العنب اما الفروكتوز فدا سكر الفواكه.اكل السكر بزياده ممكن يجيب للواحد مرض السكر (النوع التانى) و ممكن يسبب التخن و تسوس السنان.

 
اكل